สลากดิจิทัลขายบนแอปเป๋าตังเกลี้ยงแล้ว 5.27 ล้านใบ
สลากแจงหวยดิจิทัลขายผ่านแอปเป๋าตัง ราคา 80 บาท หมดเกลี้ยงแล้ว 5.27 ล้านใบ
6 มิ.ย. 2565

นายลวรณ แสงสนิท อธิบดีกรมสรรพากร ประธานกรรมการสลากกินแบ่งรัฐบาล เปิดเผยว่า การขายสลากดิจิทัลปิดการขายวันที่ 5 ในวันที่ 6 มิ.ย. เมื่อเวลา 12.00 น. ยอดจำหน่ายสลากดิจิทัลผ่านแอปเป๋าตังมีประชาชนให้ความสนใจซื้อหมด 5.27 ล้านใบแล้ว โดยมีผู้ซื้อมากกว่า 1.3 ล้านคน ซึ่งการทดลองขายสลากดิจิทัลงวดแรกเพื่อแก้ปัญหาสลากราคาแพง ทำให้ประชาชนมั่นใจว่าสลากราคา 80 บาท มีอยู่จริงทั้งนี้ การเปิดขายสลากดิจิทัลดังกล่าว จะเปิดระบบให้ซื้อขายได้ตั้งแต่เวลา 06.00-23.00 น. ไปจนกว่าสลากจะหมด ซึ่งการเปิดขายงวดแรกนี้ขายได้ทั้งหมด 5.27 ล้านใบ ภายในเวลาแค่ 5 วันเท่านั้น"สลาก 80 บาทมีอยู่จริง ทำให้สลากดิจิทัลของผู้ค้ารายย่อย ที่มาฝากขายบนแอปเป๋า 5.27 ล้านใบได้รับความสนใจจากผู้ซื้อเป็นจำนวนมากและขายหมดยังรวดเร็ว" นายลวรณ กล่าวทั้งนี้ สาเหตุที่สลากดิจิทัลงวดแรกของกองสลากที่ขายบนแอปเป๋าตัง เนื่องจากคนซื้อได้ในราคา 80 บาท อย่างแท้จริง สามารถเลือกเลขได้ตามใจต้องการ และไม่ต้องกลัวถูกโกงไม่ได้เงินรางวัล เนื่องจากระบบมีการบันทึกใบสลากดิจิทัลไว้ให้ผู้ซื้อเห็นอย่างชัดเจนว่า ได้ซื้อสลากดิจิทัลไปแล้วกี่ใบ และแต่ละใบเป็นเลขอะไรก่อนหน้านี้ พันโทหนุน ศันสนาคม ผู้อำนวยการสำนักงานสลากกินแบ่งรัฐบาล เปิดเผยว่า สำนักงานขอประเมินความต้องการของผู้ซื้อสลากดิจิทัล โดยการจำหน่ายงวดแรกถือว่าประสบความสำเร็จเป็นอย่างมาก แต่ต้องขอดูแนวโน้มในงวดต่อ ๆ ไปอีกครั้ง ซึ่งคนซื้อ อาจจะตื่นเต้น เพราะเป็นเรื่องใหม่ จึงทำให้ยอดขายเพิ่มขึ้นอย่างรวดเร็ว"ตอนนี้ยังเป็นไปตามมติที่ประชุมคณะกรรมการสลาก โดยจะทดลองขาย 5 ล้านฉบับก่อน 2 งวด คือ 16 มิ.ย. และ 1 ก.ค. โดยที่ประชุมคณะกรรมการในปลายเดือน มิ.ย. จะประบเมินความต้องการอีกครั้ง"ก่อนหน้านี้ ที่ประชุมคณะกรรมการระบุว่า ยังมีผู้ค้าสลากรายใหม่ปี 2565 ที่รอคิวจำหน่ายสลากดิจิทัลกว่า 60,000-70,000 ราย ซึ่งจำนวนนี้หากได้รับโควตาสลากดิจิทัลทั้งหมด จะคิดเป็นจำนวนกว่า 30 ล้านใบ แต่การเพิ่มจำนวนสลากดิจิทัลเข้าระบบ ต้องดำเนินการค่อยเป็นค่อยไป เพื่อให้ผู้ค้ารายย่อยสลากแบบใบ ไม่ได้รับผลกระทบ